Етĕрне районĕ
Етĕрне районĕ, — Чăваш Республикин (РФ) администрациллĕ-территориллĕ виçи тата муниципаллă йĕркеленӳ (муниципаллă район).

Тавралăхĕ 
Çурçĕр енче Мари Эл республикипе юнашар вырнаçнă, хĕвеланăç енче — Чулхула облаçĕпе. Хĕвелтухăç енче Муркаш районĕ, кăнтăрта Хĕрлĕ Чутай районĕпе Элĕк районĕ вырнаçнă. Районăн çĕр лаптăкĕ 897,5 км2. Район администрацийĕ Шупашкартан 79 çухрăмра вырнаçнă Етĕрне хулинче вырнаçнă.

Район пуçлăхĕ - Кузьмин Владимир Николаевич.
Район тăрăх Сăрăпа Вылă юханшывсем юхаççĕ. Район климачĕ вăтам континентлă. Хĕлсем нумая пыраççĕ, çăвĕсем ăшă, хăшпĕр чухне шăрăх та. Утă уйăхĕнче вăтам температура +18,6°С танлашать, кăрлач уйăхĕнче — -13°С. Чи сивĕ температура -44°С пулнă, чи шăрăххи — 38°С.

Истори 
Района 1927 çулхи авăн уйăхĕн 27-мĕшĕнче туса хунă.

Халăх йышĕ, район тытăмлăхĕ 
2010 çулта халăха çырнипе Етĕрне районĕнче чи йышлă халăх — чăвашсем (80% ытла). Вырăссем ытларах Етĕрнере тата Чулхула облаçĕпе чикĕ тытакан — Полянки, Йăвански, Чаканар, Засурки, Кĕçĕн Чураш, Заштранкă, Стрелецки, çаплах чăвашсемпе пĕрле Совхозный, Никитин, Никольское тата Орпа Павлово ялĕсенче — пурăнаççĕ.

 Йăванкасси  ял тăрăхĕ 
 Ирçĕ ял тăрăхĕ 
 Кăкшăм ял тăрăхĕ 
 Кивĕ Тинкеш ял тăрăхĕ 
 Кильтĕш ял тăрăхĕ 
 Мăн Сĕнтĕр ял тăрăхĕ  

 Мăн Чăрăш ял тăрăхĕ 
 Мăн Шемертен ял тăрăхĕ
 Мăн Явăш ял тăрăхĕ  
 Мучар ял тăрăхĕ 
 Пĕрçырлан ял тăрăхĕ 
 Пушкарт ял тăрăхĕ 

 Советски ял тăрăхĕ 
 Стрелецки ял тăрăхĕ 
 Урпаш ял тăрăхĕ 
 Хучаш ял тăрăхĕ 
 Чирĕккасси ял тăрăхĕ

Гимн 

«Ман районӑм - Етӗрне».

Сӑр ҫинче выртать илемлӗн

Юмахри пек сарӑлса.

Ман ҫӗршывӑм, Етӗрнейӗм,

Юрлар сана мухтаса.

Хушса юрламалли:

Ҫирӗплен эс, чечеклен,

Ман районӑм - Етӗрне.

Пултаруллӑ та ӗҫчен –

Тивӗҫ эс мухтав ятне.

Кашласа ларать вӑрманӗ,

Улӑхсем мӗнле хитре.

Тырри-пулли куҫ виҫеймӗ

Сарӑ тумлӑ уй-хирте.

Хушса юрламалли:.

Ҫыннисем пит тараватлӑ,

Эпир пурте пӗр ҫемье.

Ҫӗнелсе ҫӗклен хӑватлӑ

Савнӑ ҫĕр - ҫӗршыв-анне.

Хушса юрламалли:

Паллă çынсем 
 Аркадий Павлович Айдак — ССРП халăх депутачĕ (1989—1991 çç.), Етĕрне районĕн хисеплĕ гражданинĕ, «Ленинская Искра» колхоз председателĕ.
 Артемьев Александр Спиридонович  (1924—1998) — чăваш прозăçи, сăвăçĕ тата литература критикĕ, тăлмач.
 Лаптев Валерий Янович, — спортсмен, боксер.
 Юн Тани, — чăваш киноактриси.

Çав. пекех 
 Чăваш Енри Етĕрне районĕн ял-хулисем
 Чăваш Енĕн Етĕрне районĕн гимнĕ
 Етĕрне уесĕ

Асăрхавсем

Вуламалли

Каçăсем 
 Официаллă сайт
 Етĕрене хулин сайчĕ
 Етĕрне райрнĕн гербĕ тата ялавĕ
Етĕрне районĕн гимнĕ

Етĕрне районĕ